สวัสดี​ค่ะ​ หนูตัวร้อนเป็นไข้ร่างกาย​อ่อนเพลียหัวใจเต็นเร็วแบบรู้สึกได้เลยค่ะเวลาหายใจเข้าเหมือนไม่สุดค่ะหายใจไม่อิ่มค่ะแล้วเหนื่อยง่ายค่ะหายใจยังเหนื่อยไปหามาแล้วค่ะไข้ลดบ้างบางเวลาเป็นแบบนี้เลื่อยๆอันตรายมั้ยค่ะต้องกลับไปหาอีกครั้งมั้ยค่ะแต่ไข้ลดแล้วแต่หัวใจยังเต้นเร็วอยู่ค่ะแล้วอ่อนเพลียเหนื่อยง่ายอยู่
สวัสดีค่ะ อาการมีไข้ อาจทำให้มีชีพจรที่เต้นเร็วขึ้นได้ เป็นอาการที่มาร่วมกับไข้ได้ ดังนั้นในที่นี้เน้นการรักษาและหาสาเหตุของไข้ก่อนหากไข้ลดลงแล้ว แต่ยังมีอาการใจสั่นอยู่ อาจมีสาเหตุอื่นๆเช่นโรคหัวใจ เช่น หัวใจเต้นผิดจังหวะ โรคปอดเช่น ปอดติดเชื้อ โรคต่อมไทรอยด์ทำงานมากผิดปกติ มีการใช้ยาหรือสารเสพติดที่กระตุ้นการทำงานของหัวใจ เป็นต้นควรกลับไปพบแพทย์เพื่อตรวจเพิ่มเติมค่ะเบื้องต้นงดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริม